নিজস্ব সংবাদদাতা, পুরুলিয়া: রেশন দোকান চালানোর পদ্ধতিতে গরমিল ধরা পড়ায় আরও তিন ডিলারকে সাসপেন্ড করল পুরুলিয়া জেলা খাদ্য দফতর। জেলা খাদ্য নিয়ামক সুনয়কুমার গোস্বামী বৃহস্পতিবার বলেন, ২০৮টি রেশন দোকানে হানা দেওয়া হয়েছে। নানা গরমিল ও গণ্ডগোল ধরা পড়ায় এর আগে সাত জন রেশন ডিলারের লাইসেন্স সাসপেন্ড করা হয়েছিল। তার পরে আরও তিন জন ডিলারকে সাসপেন্ড করা হয়েছে। তাঁরা হলেন মানবাজার ১ ব্লকের স্বপন মাঝি এবং নিতুড়িয়া ব্লকের ভবানী মাহাতো ও বংশীধর সাউ।